Síðasti leikur fyrri umferðar í kvöld - Nú er að duga eða ... Í kvöld mætast lið ÍA og Víkings í 9. umferð úrvalsdeildarinnar í knattspyrnu á Akranesvelli og hefst leikurinn kl. 19:15 . Þessi leikur er því síðasti leikur fyrri umferðar deildarinnar . Sem fyrr verma Skagamenn botnsæti deildarinnar með aðeins sex stig . Í næst neðsta sæti deildarinnar eru Keflvíkingar með átta stig og lið ÍBV er í áttunda sæti með tíu stig . Víkingar eru í fimmta sæti deildarinnar með ellefu stig . Árangur liðs ÍA það sem af er móts er langt undir væntingum og mikið áhyggjuefni allra þeirra er unna þessari íþrótt á Skaganum . Því er ljóst að sigur er það eina í stöðunni eigi ekki illa að fara .